Euroopa Liidu Teataja L 117 , 04/05/2002 Lk 0013 - 0014



Komisjoni otsus, 3. mai 2002, millega muudetakse otsust 2001/296/EÜ marutaudi vastu vaktsineerimise tõhususe kontrollimiseks teatavatel kodukiskjalistel heakskiidetud laborite loetelu kohta (teatavaks tehtud numbri K(2002) 1584 all) (EMPs kohaldatav tekst) (2002/341/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab seroloogiliste testide standardiseerimiseks vajalike kriteeriumide kehtestamise eest marutaudi vaktsiinide tõhususe jälgimiseks, [1] eriti selle artiklit 3, ning arvestades järgmist: (1) Nõukogu 13. juuli 1992. aasta direktiiviga 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ [2] A lisa I peatükis osutatud ühenduse erieeskirjades sätestatud loomatervishoiunõudeid, viimati muudetud komisjoni otsusega 2001/298/EÜ, [3] nähakse ette alternatiivne karantiinisüsteem teatavate kodukiskjaliste sisenemisel teatavate marutaudivabade liikmesriikide territooriumile. See süsteem nõuab vaktsineerimise tõhususe kontrolli antikehade tiitrimise teel, mille teevad ametlikult heakskiidetud laborid. (2) Vastavalt otsusele 2000/258/EÜ määrati AFSSA laboratoorium Prantsusmaal Nancy’s instituudiks, mis vastutab neid kontrolle teha soovivate laborite heakskiitmiseks vajalike tasemekatsete eest. (3) Komisjoni 29. märtsi 2001. aasta otsusega 2001/296/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust, [4] muudetud otsusega 2001/808/EÜ, [5] koostatakse liikmesriikide heakskiidetud laborite loetelu. (4) Saksamaa, Prantsusmaa ja Itaalia taotlusel ning AFSSA laboratooriumis Nancy’s läbiviidud tasemekatse eduka tulemuse põhjal on asjakohane lisada sellesse loetellu nende kolme liikmesriigi jaoks uued laborid. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2001/296/EÜ lisa muudetakse vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 3. mai 2002 Komisjoni nimel komisjoni liige David Byrne [1] EÜT L 79, 30.3.2000, lk 40. [2] EÜT L 268, 14.9.1992, lk 54. [3] EÜT L 102, 12.4.2001, lk 63. [4] EÜT L 102, 12.4.2001, lk 58. [5] EÜT L 305, 22.11.2001, lk 30. -------------------------------------------------- LISA Otsuse 2001/296/EÜ lisa muudetakse järgmiselt. 1. Saksamaa osas lisatakse loetellu järgmised punktid: "4) Landesveterinär und Lebensmitteluntersuchungsamt Sachsen-Anhalt Außenstelle Stendal Haferbreiter Weg 132-135 D-39576 Stendal . 5) Staatliches Veterinäruntersuchungsamt Zur Taubeneiche 10-12 D-59821 Arnsberg . 6) Institut für epidemiologische Diagnostik Bundesforschungsanstalt für Viruskrankheiten der Tiere Seestraße 155 D-16868 Wusterhausen ." 2. Prantsusmaa osas lisatakse loetellu järgmine punkt: "4) Laboratoire départemental d’analyses du Pas-de-Calais Parc des Bonnettes 2, rue du Genévrier F-62022 Arras Cedex ." 3. Itaalia osas lisatakse loetellu järgmine punkt: "3) Istituto Zooprofilattico Sperimentale del Lazio e della Toscana Via Appia Nuova 1411 I-00178 Roma Capannelle ." --------------------------------------------------